ଶିବାଜୀ (କଥାଚିତ୍ର)

**ଶିବାଜୀ**, ୨୦୦୭ରେ ମୁକ୍ତିଲାଭ କରିଥିବା ତାମିଲ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏମ୍. ଏସ୍. ଗୁହନ୍
ଏବଂ ଏମ୍. ସର୍ବଣନ୍ । ସୁଜାତା ରଙ୍ଗାରାଜନ୍ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍. ଶଙ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଏ. ଆର୍. ରହମାନ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ହିନ୍ଦୀରେ **ଶିବାଜୀ- ଦ ବସ୍** ଭାବରେ ଡବିଂ କରାଯାଇଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରଜନୀକାନ୍ତ ଏବଂ ଶ୍ରୀୟା ଶରଣ । ବିବେକ, ସୁମନ, ମଣି ବନ୍ନନ୍, ବାଡ଼ିବୁକ୍କାଋଷି, କୋଚିନ୍ ହାନିଫା, ସଲମନ ପ‌ପାୟା, ପ୍ରୀତିମନ୍ଦାରମ୍ ରାଜା, ସାନ୍‌ମୁଗାରାଜନ୍, ପିରାମିଡ଼ି ନଟରାଜନ୍, ଏମ୍.ଏସ୍. ଭାସ୍କର, ବୋଷ୍ ଭେଙ୍କଟ୍, ବାସୁ ବିକ୍ରମ, ରଘୁବରନ୍, ନୟନତାରା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହାପରେ ୨୦୧୨ ମସିହାରେ ଏହି କଥାଚିତ୍ରଟିର 3Dରେ ମୁକ୍ତିଲାଭ କରିଥିଲା । ପୂର୍ବ ଭିଡ଼ିଓରୁ ୩୦ ମିନିଟ୍‌ ସମୟ କାଟିଦିଆଯାଇଥିଲା ଏହି 3D ମୁ୍କ୍ତିଲାଭ ବେଳେ । ଡଲ୍‌ବି ଆଟ୍‌ମୋସ୍ ପ୍ଲାଟ୍‌ଫର୍ମରେ ଏହା ପ୍ରଥମ ଭାରତୀୟ ଚଳଚ୍ଚିତ୍ର ଭାବରେ ମୁକ୍ତିଲାଭ କରିଥିଲା । ରଜନୀକାନ୍ତଙ୍କ ଉପସ୍ଥିତିରେ ୧୩ ଅଗଷ୍ଟ ୨୦୧୨ରେ ପ୍ରସାଦ ଲ୍ୟାବ୍‌ରେ ଏହି କଥାଚିତ୍ରଟିର 3D ଟ୍ରେଲର୍ ମୁକ୍ତିଲାଭ କରିଥିଲା ଏବଂ ୨୦୧୨ ଡିସେମ୍ବର ୧୨ ତ‌ଥା ରଜନୀକାନ୍ତଙ୍କ ଜନ୍ମଦିନ ଅବସରରେ ଏହି କଥାଚିତ୍ରଟି ପୁଣିଥରେ 3Dରେ ମୁକ୍ତିଲାଭ କରିଥିଲା ।

## ଅଭିନୟ
* ରଜନୀକାନ୍ତ
* ଶ୍ରୀୟା ଶରଣ
* ବିବେକ
* ସୁମନ
* ମଣି ବନ୍ନନ୍
* ବାଡ଼ିବୁକ୍କାଋଷି
* କୋଚିନ୍ ହାନିଫା
* ସଲମନ ପ‌ପାୟା
* ପ୍ରୀତିମନ୍ଦାରମ୍ ରାଜା
* ସାନ୍‌ମୁଗାରାଜନ୍
* ପିରାମିଡ଼ି ନଟରାଜନ୍
* ଏମ୍.ଏସ୍. ଭାସ୍କର
* ବୋଷ୍ ଭେଙ୍କଟ୍
* ବାସୁ ବିକ୍ରମ
* ରଘୁବରନ୍
* ନୟନତାରା

## କାହାଣୀ
କଥାଚିତ୍ରଟିର କାହାଣୀ ଅନୁସାର ନାୟକ ଶିବାଜୀ ଜଣେ ସଫ୍ଟଓୟାର ଇଞ୍ଜିନିୟର । ସେ ବିଦେଶରେ ରହି କାମ କରୁଥିଲେ ଏବଂ ଟଙ୍କା ସଞ୍ଚୟ କରି ଭାରତ ପ୍ରତ୍ୟାବର୍ତ୍ତନ କରିଥିଲେ । ସେ ଗରିବ ପିଲାମାନଙ୍କ ପାଇଁ ୨୦୦ କୋଟି ଅର୍ଥ ବ୍ୟୟ କରି ଗୋଟିଏ ବିଶ୍ୱବିଦ୍ୟାଳୟ କରିବା ପାଇଁ ଭାରତରେ ରହିଲେ । ଏହାପରେ ତାଙ୍କର ବିଶ୍ୱବିଦ୍ୟାଳୟ କାମ ଆରମ୍ଭ ହେଲା । ମାତ୍ର ଏହାର କାର୍ଯ୍ୟ ଆରମ୍ଭ ହେଲାବେଳକୁ ତାଙ୍କୁ ବିଭିନ୍ନ ସରକାରୀ ସଂସ୍ଥାରୁ ଅନୁମୋଦନ ପାଇଁ ବ‌ହୁଳ ଅର୍ଥ ଲାଞ୍ଚ ଆକାରରେ ଦେବାକୁ ପଡ଼ିଲା । 

ଆଦିଶେଷନ୍ ନାମକ ଜଣେ ଧନୀ ବ୍ୟକ୍ତି ଯିଏକି ଜଣେ ରାଜନେତା ଥିଲେ, ଶିବାଜୀଙ୍କର ଏହି କାର୍ଯ୍ୟକୁ ଭିତରେ ବିରୋଧ କରୁଥିଲେ ଏବଂ ସମସ୍ତ ସରକାରୀ ଅନୁମୋଦନ ପାଇଁ ସେ ଲାଞ୍ଚ ଦେବାକୁ ପରୋକ୍ଷରେ ଶିବାଜୀଙ୍କୁ ପ୍ରବର୍ତ୍ତାଇଥିଲେ । ଶେଷରେ ଶିବାଜୀ ଫାଉଣ୍ଡେସନ୍‌ ନାଁରେ ଲାଞ୍ଚ ଦେବା ଅଭିଯୋଗରେ ଶିବାଜୀଙ୍କୁ ଦଣ୍ଡ ଦେବା ପାଇଁ ତାଙ୍କର କାମ ବନ୍ଦ କରିଦିଆଯାଏ ଆଉ ତାଙ୍କର ସମସ୍ତ ଘରବାଡ଼ି ଜବତ କରିନିଆଯାଏ ।

ଏହାପରେ ଶିବାଜୀ ତାଙ୍କର ବୁଦ୍ଧି ଖର୍ଚ୍ଚ କରି ଦେଶର ସମସ୍ତ ଧନୀଲୋକଙ୍କର କଳାଧନରୁ ଅଧା ନିଏ ଏବଂ ପୁଣିଥରେ ଶିବାଜୀ ଫାଉଣ୍ଡେସନ୍ ଅଧିନରେ ସମସ୍ତ କାର୍ଯ୍ୟ ଆରମ୍ଭ କରେ । ସେ ଏହି କଳାଧନ‌କୁ ବିଦେଶରେ ବିଦେଶୀ ମୁଦ୍ରାକୁ ବଦଳାଇ ଦାନ ଆକାରରେ ଗ୍ରହଣ କରି କାର୍ଯ୍ୟ କରେ । ତେଣୁ କେହି ତା'ର ସୁରାକ ପାଆନ୍ତି ନାହିଁ ଏବଂ ସେ ତା'ର ସମସ୍ତ ତ‌ଥ୍ୟ ଗୋଟିଏ ଲାପଟପ୍‌ରେ ସାଇତିକି ରଖିଥାଏ । ଏହି ଲ୍ୟାପଟପ୍‌ଟି କେବଳ ତା'ର କଣ୍ଠସ୍ୱରରେ ଖୋଲେ ଏବଂ ପାସ‌୍‌ୱାର୍ଡ଼ ଭୁଲ୍ ହେଇଗଲେ, ଏହାର ସମସ୍ତ ତ‌ଥ୍ୟ ନଷ୍ଟ ହୋଇଯାଏ ।

ଶେଷେରେ ଆୟକର ବିଭାଗ ଶିବାଜୀର ପତ୍ନୀ ଡରାଇ ତା ବିରୁଦ୍ଧରେ ସମସ୍ତ ତ‌ଥ୍ୟ ଯୋଗାଡ଼ କରନ୍ତି ଏବଂ ତାଙ୍କୁ ଜେଲ୍‌କୁ ପଠାଇଦିଅନ୍ତି । ଏହି ସମୟରେ ଜେଲ୍‌ରେ ଶିବାଜୀର ହତ୍ୟା କରିବାର ଯୋଜନା ପ୍ରସ୍ତୁତ କରେ ଆଦି । ମାତ୍ର ଏହି ଯୋଜନାକୁ ଶିବାଜୀ ପାଖରେ ଜଣେ ପୋଲିସ କର୍ମଚାରୀ ପ‌ହ‌ଞ୍ଚାଇଦିଏ । ତେଣୁ ଶିବାଜୀ ମିଛ ମୃତ୍ୟୁ ନାଟକ କରି ଜେଲ୍‌ରୁ ଖସିଯାଏ । ପରେ ସେ ତା'ର ନାମ, ରୂପ, ଭେକ ସବୁ ବଦଳାଇ ଏମ୍.ଜି. ରବିଚନ୍ଦ୍ରନ୍ ବା ହିନ୍ଦୀରେ ଅଭିରାମ ବଚ୍ଚନ ନାଁରେ ପୁଣି ପ୍ରତ୍ୟାବର୍ତ୍ତନ କରେ ଏବଂ ଶିବାଜୀ ଫାଉଣ୍ଡେସନ୍‌ର ଦାୟିତ୍ୱ ନିଏ । ଏହାପରେ ସେ ତା'ର ହତ୍ୟାର ପ୍ରତିଶୋଧ ନେବାପାଇଁ ଆଦିକୁ ହତ୍ୟା କରେ ।

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏ.ଆର୍. ରହମାନ ।

## ଆଧାର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଶ୍ରେଣୀ:ହିନ୍ଦୀ କଥାଚିତ୍ର